ග්‍රහ සංයෝග ඇති වෙන්නේ එක රාශියක ග්‍රහයින් දෙදෙනෙකු හෝ ඊට වැඩි ගණනක් සංයෝග වීමෙනි. සංයෝග පළ ශුභ අශුභ ගෙන දෙයි. කේන්ද්‍ර සටහනේ ස්ථාන හා රාශි අනුව ශූභ අශුභ තත්ත්වයන් වෙනස් වෙයි. ද්වි ග්‍රහ යෝග, ත්‍රිග්‍රහයෝගය, චතුර් ග්‍රහ යෝග, පංච ග්‍රහ යෝග ආදී වශයෙන් ග්‍රහ සංයෝග නිර්මාණය වෙයි.  රවි ග්‍රහයාගෙන් යෙදෙන චතුර් ග්‍රහයෝග මෙසේය. රවි, චන්ද්‍ර, කුජ, බුධ, ශරීරය වෙහෙස නොකරවා කරන වෘත්තියක යෙදෙයි. විශේෂයෙන් මෙම යෝගය යෙදී ඇති රාශිය හා ස්ථානය අනුව ශුභව යෙදී ඇත්නම් දක්ෂ වෛද්‍යවරුන් බිහි වෙයි. රවි, චන්ද්‍ර, කුජ, ගුරු මෙම චතුර්ග්‍රහ යෝගයෙන් උපන් අය නීතිඥ වෘත්තියේ නියැළෙති. ඉගෙන ගන්නා කාලයක දක්ෂ ලෙස ඉගනීම් කටයුතු කරගනී. තේජවන්ත ගතියක් දිස්වේ. නිර්භීතයි. කතාවෙන් ජය ගනී. රවි, චන්ද්‍ර, කුජ, සිකුරු කතාවට දක්ෂයි. දේශපාලන කටයුතු වල නියැළෙයි. පවුල් ජීවිතය සතුටින් ගෙවයි. සතුරු රාශියක හා අශුභ ස්ථානයක පිහිටා ඇත්නම් ගති ගුණ නරකයි. අනියම් සබඳතා ඇති කර ගනී. රවි, චන්ද්‍ර, කුජ, ශනී රූපය අවලස්සන වෙයි. ආර්ථිකමය දුෂ්කරතාවලට මුහුණ පෑමට සිදු වේ. ශරීරය එතරම් උස නැත. අනවශ්‍ය ගමන්බිමන් යෙදෙයි. හිඟන ජීවිතයක් ගත කරයි.
ග්‍රහයන් දෙදෙනෙකු හෝ ඊට වැඩි ගණනක් සං‍යෝග වීමෙන් ඇතිවන්නේ කුමක්ද?
ග්‍රහ සංයෝග